**Međunarodni dan dječje knjige – Moj najdraži lik iz lektire**

Prijatelj Hlapić

Živjeti u današnje vrijeme je dosta teško, iako svi misle da nije tako. Mogao bih to opisati na mnoge načine, ali pokušat ću to preko Hlapića, moga prijatelja iz mašte.

Hlapić je jako mali dječak kojemu se svi izruguju, viču na njega, iskorištavaju ga, pljačkaju i čine mu zlo, a on uvijek svima prašta. Baš bi lijepo bilo imati takvog prijatelja koji će te voljeti i cijeniti, upravo onakvog kakav jesi. Hlapiću nije bitno koliko novaca imaš, što ćeš obući i kakav imaš mobitel. On samo želi povjerenje, a daje pažnju i uvijek želi pomoći. Tako malo stvari u životu treba djetetu da bude sretno. Toplinu duše i srca ne možemo platiti nikakvim novcem.

Kako bi bilo lijepo biti njegov prijatelj! Istraživati s njim, glupirati se, pomagati drugima u nevolji… Jednostavno biti dijete i biti sretan.

Ivano Uršanić, 4.a

Moj prijatelj Hlapić

Šegrt Hlapić je rano ostao bez svojih roditelja. Kako ne bi bio sam, pomoć su mu pružili majstor Mrkonja i njegova supruga. Imao je dom i posao postolara, no time nije bio zadovoljan. Znate i zašto, zar ne?

Jedne večeri odlučio je da bi mu bilo bolje da nekamo ode. Otišao je iz kuće u nepoznati svijet. Bez ikakvog straha, isto bih i ja učinio kada bih se našao u takvoj situaciji. Na tom njegovom putu stekao je brojne prijatelje, ali i neprijatelja. Imao je brojne dogodovštine, sretne i tužne. Pomogao je svakome kome je mogao pomoći. I sam bih to napravio. Svaki dan mu je bio drugačiji. Bio je jako sretan kada je upoznao Gitu koja je bila s njim cijelo vrijeme.

S Hlapićem bih se i ja rado družio svaki dan zato što je zabavan, smiješan i dobroćudan. Vozili bi bicikl, igrali rukomet, nogomet, košarku i družili se. Na kraju je Hlapić odlučio vratiti se kući s novim prijateljima i majstorom Mrkonjom jer, KOD KUĆE JE NAJLJEPŠE.

Borna Majer, 4. a

Pero i moja družina

Moj omiljeni lik je Pero iz Lovrakovog romana „Družba Pere Kvržice“. On je maštovit dječak, pametan, snalažljiv i pun ideja.

Volio bih imati takvog prijatelja u ulici jer nam nedostaje vođa. Osnovali bismo vlastitu družinu. Na igralištu u mojoj ulici postoji napušteno ograđeno zemljište od kojeg bi družina mogla napraviti prostor za igru. Mislim da bi nam se pridružila i druga djeca iz ulice, a sigurno bi nam pomogli i stariji.

Na kraju školske godine, naš razred bi mogao imati feštu u dvorištu, kao što je to imala i družba Pere Kvržice.

Ivano Bocor, 4.a

Bambi i ja

Bambi je moj najomiljeniji lik iz romana. On je malo, preslatko lane. Voljela bih provesti bar jedan dan s njim. Bilo bi to neobično iskustvo.

Našli bi se u šumi pokraj rijeke. Godila bi nam šetnja uz rijeku. Ptičice bi pjevale svoju pjesmu na granama hrasta, leptiri bi letjeli od cvijeta do cvijeta dok ih Bambi pokušava uhvatiti. Priskočila bih mu u pomoć, možda bih se saplela i pala, a onda bismo prasnuli u smijeh. Nakon uspješnog lova na leptire, osvježenje bi potražili u rijeci. Nogama bi prskali jedno drugo dok ne bi bili potpuno mokri. Zatim bi otrčali do livade, legli na travu punu cvijeća i pogađali oblike oblaka. Dan se brzo bliži kraju, sunce polako zalazi…Od poljskog cvijeća napravila bih mu vjenčić i stavila oko vrata.

Kada sunce zađe i okruži nas mrak, gledali bi u zvijezde i nadali se zvijezdi padalici. I tako bi i utonuli u san.

Lucija Heniz, 4.a

Moj prijatelj Emil

Emij je dječak koji živi s majkom u jednom manjem mjestu u Njemačkoj. Majka se trudila da Emil ima sve kao i druga djeca jer se sama brinula o njemu. Emil je bio jako pažljiv, poslušan i vrijedan dječak.

Spremila ga je za put da preko praznika posjeti rodbinu u Berlinu. Na putu u Berlin, Emilu je ukraden novac. Zaključio je da ga je ukrao gospodin Grundajs i zato ga počinje pratiti. Novac je na kraju vraćen, zahvaljujući njegovoj upornosti i snalažljivosti. Od Emila sam naučio da se upornost isplati.

S njim bih se rado družio i u slobodno vrijeme, jer bi me on poučio kako se prate lopovi i kako se postaje detektiv. Od njega sam naučio da se svaki trud isplati i da se ne treba hvaliti. Nagrada dolazi na kraju!

Matej Lukić, 4. a

Blizanke

Puno sam lektira do sada pročitao. Kao najdražu knjigu izdvojio bih „Blizanke“, roman Ericha Kästnera koji sam zadnji pročitao. Svidjela mi se ta lektira kao i likovi.

Dvije djevojčice, Lujza Palfi i Lota Kerner su blizanke. Kada su došle u ljetovalište, nisu znale da su sestre iako im je bilo čudno što su potpuno jednake po izgledu. Lujza živi u Beču s mamom, a Lota u Minhenu s tatom. Roditelji su im se rastali dok su bile bebe. Lujza ima kovrčavu kosu i uvijek joj je raspuštena, a Lota stalno nosi pletenice. Lujza je pomalo ljubomorna, ali jako vesela, živahna i zabavna. Lota je drugačija. Ona je jako pristojna, mirna, uredna i pametna. Volio bih se sa obje družiti jer mislim da je svaka posebna na svoj način. Volio bih biti u njihovom društvu, najviše u trenutku kada su se zamijenile, a to nitko nije primijetio.

Svidjele su mi se zato što su bile jako hrabre i odlučne u naumu da bolje upoznaju svoje roditelje. Svojom upornošću ostvarile su cilj i pomirile roditelje.

Matko Perić, 4.a

Druženje s blizankama

Voljela bih se družiti sa blizankama Lujzom i Lotom iz romana Blizanke, Ericha Kästnera. Družila bih se s njima jer su mi zanimljive.

Mislim da su one drage, pametne, dobre, lukave, radoznale, zaigrane, lijepe i da vole životinje.Voljela bi ih upoznati da vidim bi li ih mogla razlikovati. To bi bilo vjerojatno jako teško jer su u potpunosti iste. Mislim da bi svugdje išle zajedno. Lota, Lujza i ja sigurno bi se dobro slagale. Nas tri bi zauvijek bile najbolje prijateljice.

Prijatelje treba birati po dobrim osobinama, a ne po izgledu, vrsti mobirtela koje imaju ili velikoj kući u kojoj stanuju. Pazite kako birate prijatelje!

Ema Varga, 4. a

Blizanke i blizanci

Blizanke su mi najomiljeniji likovi iz lektire. Nisam siguran koja mi je draža, Lota ili Lujza. Svaka od njih mi je posebna.

Imamo puno zajedničkih osobina. Volio bih se s njima družiti jer su zabavne i vrckaste kao i ja. Igra dva para blizanaca bila bi nešto posebno jer bi mogli razgovarati o puno zajedničkih tema.U te vratolomije rado bih uključio i svog brata blizanca. Što bi tek nas dvojica mogla raditi da smo i mi jednojajčani blizanci kao i njih dvije?!

Kakve bi tek smicalice radili u školi na testu. Moj brat bi pisao moje testove iz Hrvatskog jezika jer taj predmet ne volim, a ja bih njemu crtao likovne radove jer on o crtanju nema pojma.

Ivan Jurlina, 4. a

Doktor Dolittle

Moj najdraži lik iz knjiga koje smo imali za lektiru je doktor Dolittle. Najdraži mi je zato što jako voli životinje, baš kao i ja .

Doktor Dolittle je toliko volio životinje da mu nije bilo važno što bi mu njegova sestra Sara prigovarala da u kući imaju previše životinja. Ljudi se zato nisu htjeli liječiti kod njega. Zbog toga je bio siromašan. Nije mu bilo važno što drugi misle o n jemu i radio je ono što je volio. Novac mu nije bio važan, zato ga nije niti imao. Nije bio snalažljiv pa je često slušao savjete papige Polinezije. Bio je on i hrabar. Čak se usudio otići na drugi kontinent i pomoći bolesnim životinjama. Ja bih rado htjela s njim ići po svijetu i liječiti životinje. Savjetovala bih ga umjesto njegove papige koja je ostala u Africi. Sigurno bismo otišli i u Australiju pomagati životinjama koje su stradale u velikom požaru. Išli bismo u Kinu pomagati ugroženim pandama ili otići na Tajland pomagati slonovima. Naučio bi me jezik životinja tako bi ih mogla bolje razumjeti i više im pomoći. Doktor Dolittle i ja osnovali bi Društvo za zaštitu životinja. Borili bismo se protiv iskorištavanja životinja u cirkusima…

Mislim da je doktor Dolittle jako dobar i pošten čovjek koji nije zabravio vratiti dugove ljudima kada se obogatio. Sviđaju mi se sve njegove osobine i mislim da bi bili super prijatelji.

Zara Majačić, 4. a

Mačak u čizmama

U slobodno vrijem družio bih se s mojim omiljenim likom – Mačkom u čizmama. Družio bih se s njim jer je neustrašiv, hrabar i vrlo domišljat.

Jako je inteligentan, voli puno pričati i s njim mi nikada ne bi bilo dosadno. Voli avanture, smišlja lukave trikove i svakojake dogodovštine. Nije plašljiv i svaki mu je zadatak lako izvediv. Meni bi on bio super prijatelj jer sam ja inače malo plašljiv.

Druženje s njim nikada mi ne bi dosadilo jer je on poseban mačak i ugledna osoba.Takva osoba bih i ja želio biti, ugledan i poznat kao on.

Noa Reksa, 4.a

Mačak u čizmama

Rado bih se u slobodno vrijeme volio družiti s poznatim Mačkom u čizmama. On je snalažljiv, lukav i brz. Poučio bi me kako da i ja postanem brz i snalažljiv u životu. Volio bih kada bi mašta postala stvarnost barem na jedan dan pa da upoznam svog omiljenog lika iz bajke.

Marko Marković, 4.a

Snježna kraljica

Snježna kraljica je bajka koju je napisao Hans Christian Andersen. Ona je zanimljiva i jedna od meni najdražih koje sam do sada pročitala.

Kada čitam Snježnu kraljicu, često i sama poželim biti sudionik .Tema bajke je priča o dječaku po imenu Kaj i djevojčici Gerdi. Najdraži lik iz bajke mi je Gerda, hrabra i vedra djevojčica koja je sve učinila da spasi svoga prijatelja iz ruku Snježne kraljice. U svoje slobodno vrijeme rado bih se družila s njom. Pričala bih joj kako danas žive ljudi, a Gerda bi mi pričala o svom životu i zabavljala me svojim pustolovinama. Rado bih se vratila u prošlost da saznam kako se nekada živjelo i radilo.

Mislim da je biti prijatelj s likom iz bajke jako zanimljivo i poučno. Ali, jedini način da budeš prijatelj s njim je da maštaš. Zato koriste svoju maštu, pišite, rišite, učite i čitajte! Sve je to, na neki način, naše blago i veselje!

Mara Relić,4.a

Bijeli jelen

Odabrao sam Bijelog jelena kao omiljeni lik iz lektira. On je snažan, brz i snalažljiv. Osim toga jako je mudar. Sve osobine, tog posebnog jelena, mi se jako sviđaju. Takav bih volio biti i ja. Bilo bi jako lijepo kada bi me na svojim leđima odnio na proplanak u šume, doline i gore...

Luka Jurlina, 4.a

Malik Tintilinić

Malik Tintilinić je najmanji i najmlađi među Domaćima, ali ipak vođa. Vrlo je pametan, razigran, sretan i snalažljiv.

Veliki je veseljak i zafrkant. Spreman je uvijek činiti dobro pa je smislio i način kako pomoći starici u nevolji. Znate kojoj, zar ne ? Da je moguće, vrlo rado bih se družio s njim.

Volio bih postati član družine Domaćih, tih razigranih stvorenja koji svakom dobrom čovjeku uvijek stoje na usluzi i pomažu u nevolji.

Petar Medvedović, 4.a